Thea von Harbou

Thea Gabriele von Harbou (Tauperlitz, 1888ko abenduaren 27a; Berlin, 1954ko uztailaren 1a) Alemanian jaiotako idazle, aktore, zinemarako gidoilari eta zuzendaria izan zen. 1905ean eman zuen argitara bere lehen literatur lana, eta aldi berean ekin zion aktore lanari. 1914an Rudolf Klein-Rogge aktore eta zuzendariarekin ezkondu zen.
1920koa da bere lehen zinemarako gidoia, Das Indische Grabmal filmerako sortutakoa, Fritz Langekin batera idatzia.
1922an Lang senar bilakatu zitzaion eta hurrengo urteetan bikoteak batera ekin zion lanari. Langek Alemanian sortu zituen lanetan Thea aritu zen gidoilari. Hor dira, esaterako, Dr. Mabuse Der Spieler, Die Nibelungen: Siegfried, Die Nibelungen: Kriemhilds Rache, Metropolis edo M filmetarako batera idatzitako gidoiak. Beste zuzendari batzuen lanetan ere hartu zuen parte: Joe May (Die Heilige Simplizia, 1920), Robert Dinesen (Der Leidensung der Inge Krafft, 1920; Die Frauen von Gnadenstein, 1920) eta, batik bat, Friedrich Wilhelm Murnau (Der Brennende Acker, 1922; Phantom, 1922; Die Austreibung, 1923; eta Die Finanzen des Grossherzogs, 1923). 1932an, Adolf Hitler gobernura ailegatu baino urte bete lehenago, nazien alderdian eman zuen izena eta Lang laga zuen; berau atzerrira joan zen. Bigarren Mundu Gerra amaituta preso hartu zuten aldi baterako. 1950eko hamarkadaren hasieran hiru filmetarako gidoiak egin zituen; hil bitartean hitzaldiak eman zituen.

Lanak 
 Die nach uns kommen (Ein Dorfroman). Stuttgart, Berlin 1910
 Der Krieg und die Frauen. Stuttgart, Berlin 1913
 Die Masken des Todes. Stuttgart, Berlin 1915
 Der unsterbliche Acker. Ein Kriegsroman. Stuttgart, Berlin 1915
 Die Flucht der Beate Hoyermann. Berlin 1916
 Der belagerte Tempel. Berlin, Viena 1917
 Adrian Drost und sein Land. Berlin, Viena 1918
 Das indische Grabmal. Berlin eta Viena: Ullstein 1918
 Legenden. Berlin 1919
 Die unheilige Dreifaltigkeit. Heilbronn 1920
 Das Haus ohne Tür und Fenster. Berlin 1920
 Das Nibelungenbuch. Munich: Drei-Masken-Verlag 1924
 Die Insel der Unsterblichen. Berlin 1926
 Metropolis. Berlin 1926
 Mann zwischen Frauen. Novellen Leipzig 1927
 Frau im Mond. Berlin 1928
 Spione. Berlin 1928
 Liebesbriefe aus St. Florin. Leipzig 1935
 Aufblühender Lotus. Berlin 1941
 Gartenstraße 64. Berlin 1952

Kanpo estekak 

  Thea von Harbou IMDB atarian

Alemaniako emakume aktoreak
Alemaniako zinema zuzendariak
Alemaniako idazleak